നിലവിലെ നീരൊഴുക്ക് തുടരുകയാണെങ്കില് ഇടുക്കി ഡാം തുറക്കേണ്ടിവരുമെന്ന് വൈദ്യുതി മന്ത്രി ഇടുക്കി: നിലവിലെ നീരൊഴുക്ക് തുടരുകയാണെങ്കില് ഇടുക്കി ഡാം തുറക്കേണ്ടിവരുമെന്ന് വൈദ്യുതി മന്ത്രി. തുറക്കാതിരിക്കാന് പരമാവധി ശ്രമിക്കുന്നു. പ്രതികൂല കാലാവസ്ഥ തുടര്ന്നാല് മറ്റു മാര്ഗമില്ലെന്നും മന്ത്രി വിശദീകരിച്ചു. ഇടുക്കി ഡാമില് ഓറഞ്ച് അലര്ട്ട് നില്ക്കുകയാണ്. 2397.14 ആണ് നിലവില് ജലനിരപ്പ്. സംഭരണ ശേഷിയുടെ 93.17 ശതമാനം വെള്ളം നിറഞ്ഞു. നീരൊഴുക്ക് കുറഞ്ഞതിനാല് റെഡ് അലര്ട്ട് രണ്ടുദിവസത്തിനുശേഷം മാത്രമെന്ന് കെഎസ്ഇബി ഡാം സുരക്ഷ ചീഫ് എന്ജിനീയര് പറഞ്ഞു. ജില്ലയിലെ മഴ പരിഗണിച്ച് സര്ക്കാരിന്്റെയും ഡിസാസ്റ്റര് മാനേജ്മെന്റിന്്റെയും തീരുമാനത്തിന്്റെ അടിസ്ഥാനത്തിലാകും ഡാം തുറക്കുക. ഡാമില് ജലനിരപ്പ് ഉയര്ന്നതോടെ മൂലമറ്റം വൈദ്യുതി നിലയത്തില് വൈദ്യുതി ഉല്പാദനം പൂര്ണതോതിലാക്കി. ആറില് 5 ജനറേറ്ററുകള് പ്രവര്ത്തിപ്പിക്കുന്നുണ്ട്. 3ാം നമ്ബര് ജനറേറ്ററിന്്റെ അറ്റകുറ്റപ്പണി ഉടന് പൂര്ത്തിയാക്കും.